**Sinerissap qanittuani aalisarnermut akuersissummik qinnuteqaammut immersuinissamut ilitsersuut**

**Tjeklisti**

Immersuillutit aallartitsinnak checklisti misissuataaqqaartariaqassavat. Tjeklistimi allattoqqapput uppernarsaatit suut immersuilersinnak piareersimatissagitit.

|  |  |
| --- | --- |
| Immikkut akuerineqaqqullutit qinnuteqaruit uppernarsaatit makku piareersimatissavatit: | Uppernarsaatit pigigukkit uani nalunaarsukkit. |
| 1. CVR inuussutissarsiummut ingerlataqarnermut uppernarsaat takuuk imm. 1.4
 | **☐** |
| 1. Ingerlatseqatigiiffimmi piginnittut allattorsimaffiat – aatsaat pisariaqassaaq ingerlatseqatigiiffittut qinnuteqaruit takuuk imm. 1.10.
 | **☐** |
| 1. Qinnuteqartutut 18-29 ukioqarpit? Takuuk immersuiffissaq. 2.1 immikkoortoq 2-mi
 | **☐** |
| 1. Imarsiornermi ilinniarsimanermut uppernarsaat – takuuk immersuiffissami imm. 2.2 immikkoortoq 2-mi
 | **☐** |
| 1. Oqaaseqaat/it:
 | **☐** |
| 1. Qinnuteqartuuguit nutaaq 18-29 akornanni ukiulik, inuussutissarsiutigalugu piniarnermut allagartaq aalisarnermut misilittagaqalersimanermut uppernarsaatitut atorsinnaavat, takuuk immersuiffissap immikkoortua 2.3 immikkoortoq 2-mi
 | **☐** |
| 1. Qinnuteqartuuguit nutaaq inuussutissarsiutigalugulu aalisartumik aalisaqateqarlutit aalisarnermik misilittagaqalersimaguit tamanna kommunimi inuussutissarsiornermut siunnersortimut uppernarsartissinnaavat taassuma oqaaseqaataata ilanngunneratigut takuuk immersuiffisap immikkoortua 2.4.1 immikkoortoq 2-mi
 | **☐** |
| 1. Qinnuteqartuuguit nutaaq inuussutissarsiutigalugulu aalisartumik aalisaqateqarlutit aalisarnermik misilittagaqalersimaguit tamanna inuussutiortutut aalisartup aalisaqatigisimasannut uppernarsartissinnaavat taassuma oqaaseqaataata ilanngunneratigut takuuk immersuiffisap immikkoortua 2.4.2 immikkoortoq 2-mi.
 | **☐** |
| 1. Aalisartut piniartullu immikkortortaqarfiata oqaaseqaataa aamma ilanngutissavat takuuk immersuiffisap immikkoortua 2.4.3 immikkoortoq 2-mi.
 | **☐** |
| 1. Qinnuteqartutut angallateqaruit immersuissallutit aallartinninniit tamanna uppernarsassavat angallateqarnersutit apeqqut angerlugu aammalu uppernarsaatilli piumaneqartut immersuiffisap immikkoortuani 3.1-3.7 immersussavat.
 | **☐** |
| 1. Aalisarnermut atortoqaruit immikkortoq 3.8 angissavat imlt. Immikkut ittunik aalisarnermut atortunik peqaruit imm. 10-mi 11-milu FAOp naalisaatai malillugit nalunaarsukkat aalisarnermut atortut atorniakkatit immikkoortoq 5-mut aalisarnermut pilersaarutinnut ilanngullugit allaaserisinnaavatit.
 | **☐** |
| 1. Angallatip/tit uuttuutaata/sa assinga/ngi imm. 3.5-mut ilanngutissavatit
 | **☐** |
| 1. Angallammut pisisimanermut uppernarsaat imm. 3.6-mut ilanngutissavatit
 |  |
| 1. Angallatip/tit nuna angerlarsimaffia/t: Assilinera/t imm. 3.4-mut ilanngutissavatit
 | **☐** |
| 1. Attartornermut isumaqatigiissut(tit): imm. 3.7-mut ilanngutissavatit
 | **☐** |
| 1. Qinnuteqarfissaq pappiaranngorlugu imlt.
 |  |
| 1. Sullissivik.gl iserfigalugu digitalimik immersorsinnaavat
 |  |

**Inuk pillugu paasissutissanut inatsit**

Inuk pillugu paasissutissanut inatsit Kunngip peqqutaa naapertorlugu paasissutissat ilinnut tunngasut nalunaarsorneqarput.

Paasissutissat ilinnut tunngasut, suliap ilinnut tunngasup suliarinerani taamaallaat atorneqartarput. Oqartussaasup paasissutissat ilinnut tunngasut suliamut ilinnut tunngassutilimmut attuumassutillit kisiisa nalunaarsoqqusaavai.

Nalunaarsorneqarsimasutut arlalinnik pisinnaatitaaffeqarputit.

Inuit pillugit paasissutissat suliarineqartarnerat paasissutissanik suliaqarnerami pitsaasumik ileqqoqarneq naapertorlugu ingerlanneqassaaq.

Akuersissuteqarnerit aallaavigalugu paasissutissat ilinnut tunngasut suliarineqarneri ingerlanneqarpat, qaquguluunniit akuersissutit atorunnaarsissinnaavat.

Paasissutissat ilinnut tunngasut Oqartussaasumit nalunaarsorneqarsimasut suunerinik paasitinneqarnissannut pisinnaatitaavutit.

Paasissutissat eqqunngitsut iluarsisinnaanissaannut, allanit takuneqarsinnaannginnissaannut imaluunniit peerneqarnissaannut pisinnaatitaavutit.

Maalaaruteqarsinnaaneq.

Datatilsynimut paasissutissat ilinnut tunngasut suliarineqarnerat pillugu maalaaruteqarsinnaavutit, imaluunniit inuk pillugu paasissutissanut inatsit naapertorlugu oqartussaasup aalajangernera pillugu maalaaruteqarsinnaavutit.

Annertunerusumik unia paasisaqarsinnaavutit: [www.datatilsynet.dk](http://www.datatilsynet.dk)

Qulaani allassimasut isumaqtigaakka/akueraakka.

**☐**

Kina aalisarnermut akuersissutinik qinnuteqarsinnaava?

Aalisarnermut akuersissutinik qinnuteqarsinnaavutit

1. Inummit ataatsimit
2. Piginneqatigiilluni umiarsuaatileqatigiiffik imlt.
3. Ingerlatseqatigiiffiussalluni

Aalisakkat suut aalisarnermut akuersissummut qinnutigineqarsinnaappat?

Uku aalisarumallugit qinnutigisinnaavatit:

1. Saarulligit
2. Qalerallit,
3. Qalerallit, pigisat angallammut pisassiissutigineqarsimasut
4. Assagiarsuit
5. Nipisaat

Qinnuteqarfissaq qanoq immersussavara?

Qinnuteqarfissap immersornissaanut marlunnik periarfissaqarputit

1. Pappiaranngorlugu anisissillugu

Qinnuteqarfissaq linkimi uani aasinnaavat: (PDF-filinngorlugu aaneqarsinnaanngussaaq piareeriarpat.)

1. Imaluunniit digitalimik immersorlugu

Qinnuteqarfissaq Sullissivik.gl-mut iserluni aaneqarsinnaavoq, aamma kommunemut saaffiginnillutit pissarsiarisinnaavat, kommunemi sulisumulluunniit saaffiginnillutit immersornissasanut ilitsersorneqarsinnaavutit. Imaluunniit qinnuteqarfissaq uani linkimi aasinnaavat: (Qinnuteqarfissaq aaneqarsinnaanngussaaq Sullissivik.gl quppernerani piareeriarpat)

Kina aalisarnermut akuersissutinik qinnuteqarsinnaava?

Qinnuteqaarsinnaavutit:

*Nutaajuguit* imlt.

Alisarnermut akuersissutaatitit nutartertinniarukkit siorna aalisarnermut akuersissutip assinganik peqareersimaguit.

Qinnuteqartutut Kalaallit Nunaanni ukiuni marlunni najugaqarsimasutut akileraartartutullu nalunaarsorsimassaatit.

Aalisarnermut akuersissutit assinganik siorna peqarsimanngikkuit immikkut akuerineqarnissannik qinnuteqarsinnaavutit. Immikkut akuerineqassaguit piumasaqaatit uku naammassisimassavatit:

1. 18-29-llu akornanni ukioqassaatit
2. Ukunani najugaqaruit immikkorluinnaq akuerineqarsinnaavutit Qaanaaq, Tunu aamma Kommune Kujalleq imaluunniit inuiaqatigiinnut kalaallinut attuumassuteqaruit.

**Qinnuteqarfissap ilusaa**

Qinnuteqarfissaq arfineq pingasunik immikkoortortaqarpoq, immikkoortullu ukununnga tunngasut immersussavatit uppernarsaatillu piumasaqaataasut ilanngullugit ilanngutissavatit.

Qinnuteqarfissaq digitali atorlugu immersuiffigigukkit allanninni allattuiffissat nammineerlutik ilasarput.

Immersuiffissamik aputiaqqanik nalunaaqutsersimasut pinngitsoorani immersorneqassapput. \*

1. **Immikkoortoq 1-mi paasissutissat allattugassatit ukuupput**
	1. Uani inuttut ingerlatseqatigiiffittulluunniit qinnuteqarnerlutit nalunaassavat.
	2. Uani atit allassavat.
	3. Uani kinguliat allassavat
	4. Uani inuup normut allassavat imlt CVR NR-mut allallugu.
	5. Uani oqarasuaativit normua allassavat.
	6. Uani najukkat allassavat.
	7. Uani postnummu allassavat.
	8. Uani nunaqarfigisat illoqarfigisalluunniit allassavat.
	9. Uani mailadressiit allassavat
	10. Uani ingerlatseqatigiiffimmut piginnittut allattorsimaffiat ilanngutissavat aatsaalli ingerlateqatigiiffik sinnerlugu qinnuteqaruit taamaaliussaatit.

Aalisarnermut akuersissutaatit nutartertinniarlugit qinnnuteqaruit immersuiffissami immikkoortoq 2 qaangiinnassavat.

**Piumasaqaatit uppernarsaatillu**

Qinnuteqaativit immikkut qinnuteqaatitut suliarineqarsinnaanissaa pillugu piumasaqaatit naammassisussaavatit uppernarsaatillu qinnuteqarfissap immikkoortuata aappaani ilanngussuullugit. Piumasaqaatit tamanut atuupput, immikoortumili 2.5-mi taajorneqartuni najugaqaruit immikkoortoq 2.1-mi ukiunut piumasaqaatit pillugit immikkut akueritissinnaavutit. Illit:

* 1. 18-29-villu akornanni ukioqassaatit taakkunanilu ukioqaruit imm. 2.1-mi krydsiliissaatit.
	2. Imarsiornermut ilinniarsimasuussaatit aalisarnermilu misilittagaqarlersimassallutit – taamaattumik imarsiornermi ilinniarsimasuunermut uppernarsaat ilanngutissavat. Imarsiornermi ilinniarsimasuuguit angallammut paasissutissat imm. 3-miitut immersussavatit imm. 4-milu aalisarumasatit toqqartorlugit.
	3. Inuussutissarsiutigalugu piniarnermut allagartaq aalisarnermut ilisimasaqalersimaninnut uppernarsaatitut atorsinnaavat. Imarsiornermut ilinniarsimanermut uppernarsaateqanngikkuit piniarnermut allagartaq aalisarnermut misilittagaqalersimanermut uppernarsaatitut atorlugu qinnuteqarninni immikkut akuerineqarsinnaavutit - piniarnermut allagartat uppernarsaatitut imm. 2.3-mut ilanngutissavat.
	4. Inuussutissarsiutigalugu aalisartumik aalisaqateqarsimaguit, aalisarnermi misilittagarilersimasatit uppernarsaatitut atorsinnaavatit. Aalisarnermik misilittagaqalersimaninnut oqaaseqaatit ikinnerpaamik marluk ilanngutissavatit.
		1. Inuussutissarsiornermi siunnersortip oqaaseqaataa imaluunniit
		2. Inuussutissarsiutigalugu aalisartup oqaaseqaataa imaluunniit
		3. Aalisartut piniartullu immikkoortortaqarfiata oqaaseqaataa.
	5. Uku taaneqartut ilaanni najugaqaruit, qinnuteqaatinnut immikkorluinnaq akuerineqarsinnaavutit
		1. Qaanaaq
		2. Tunu
		3. Kommune Kujalleq

Uppernarsaatit immikkoortoq 2.2-2.4-milu taaneqartut aamma ilinnut atuupput.

**Ukiunut piumasaqaat takuuk jf. qulaani immikkoortoq 2 immersuiffissami 2.1-miittoq.**

Qinnuteqartunut nutaanut ukiunut piumasaqaatit killeqarput. Ukioq kingulleq assinganik aalisarnermut akuersissummik peqarsimanngikkuit 18-29-llu akornanni ukioqaruit qinnuteqartutut immikkut akuerineqarsinnaavutit. Qinnuteqartut immikkut akuersissuteqarfigineqarsinnaasut Upernavimmi, Kangaatsiami, Sisimiuni, Maniitsumi, Nuummi, Paamiuni taakkulu nunaqarfiini najugaqartuusinnaapput. Qinnuteqartutut immikkut akuersissuteqarfigineqassaguit qinnuteqarfissami immikkoortoq 2-mi immersuiffissani 2.2-2.4 aammalu 2.4.1-2.4.3 piumasaqaatit naammassisimassavatit.

Qinnuteqartutut Qaanaami, Tunumi Kommune Kujallermiluunniit najugaqaruit qinnuteqaatinnut ukiunnut tunngatillugu immikkorluinnaq akuerineqarsinnaavutit. Najukkami allamik suliffissaqannginneq pissutigalugu taamaallaat aalisarnermik inuussutissarsiuteqarnissaq periarfissatuaappat qinnuteqartutut immikkut akuersiffigineqarsinnaavutit. Qinnuteqartutut immikkut akuersissuteqarfigineqassaguit qinnuteqarfissami immikkoortoq 2-mi immersuiffissani 2.2-2.4 aammalu 2.4.1-2.4.3 piumasaqaatit naammassisimassavatit.

Qinnuteqarfissap digitalimik immersuiffissartaa atorlugu qinnuteqaruit suli 18-liisimanngikkuit 30-nilluunniit ukioqalereersimaguit, inuup normuit allannerani (Isertortumik najugaqarsimanngikkuit) systemep ingerlaannaq takusinnaavaa 30-vileereersimasutit. Taamaattumik qinnuteqartutut systemip ingerlaannaq aperissavaatit Qaanaami, Tunumi Kommune Kujallermiluunniit najugaqarnersutit. Tassani qulakkeerneqarniaannarpoq tamaani najugallit ukiutik tunngavigalugit qinnuteqaatiminnut *immikkut akuerineqarsinnaammata*.

**3. Angallatit**

Umiatsiaararsorluni aalisarnissamut akuersissummik qinnuteqarniaruit kommunigisanni Aalipimut saaffiginnissaatit.

Immikkoortoq 3.1 til 3.7-mut paasissutissat angallatinnut tunngasut ilanngussuutissavatit. Immikkoortoq 3.8-milu aalisarnermut atortoqarnerlutit uppernarsarlugu.

3.1. Immikkoortoq 3.1-mi angallatip aqqa allassavat arlalinnillu angallateqaruit angallatit sisamat angullugit tassani allattorsinnaavatit.

Immikkoortoq 3.2-mi angallatip radiokaldesignalia allassavat arlalinnillu angallateqaruit radiokaldesignalit sisamat angullugit allassinnaavatit.

Immikkoortoq 3.3.-mi angallatip GR-nummua allassavat, allalinnillu angallateqaruit aamma GR-nr-mut katillugit sisamat allassinnaavatit.

**3.4 Angallatip nuna angerlarsimaffianut uppernarsaatip assilinera**

Sinerissap qanittuani aalisarnermi angallatit tamarmik atorneqartut inuussutissarsiutigalugu aalisarnermi atornissaanut akuerineqarsimasussaapput.

Taamaattumik angallatiit Søfartsstyrelsemut nalunaarsortissavat. Angallativit Søfartsstyrelsemut nalunaarutiginissaanut immersuinissamut KNAPK ikiortigisinnaavat. Imaluunniit Søfartsstyrelsep quppernerani immersuiffissaq aasinnaavat. Qinnuteqarfissatut immersuiffissaq uani aasinnaavat [Blanketter - Skibsregistret | Søfartsstyrelsen (soefartsstyrelsen.dk)](https://www.soefartsstyrelsen.dk/syn-and-registrering/skibsregistrering-og-afgift/blanketter-skibsregistret)

Angallatit Søfartsstyrelsemi nalunaarsorneqareerpat Søfartsstyrelsip angallativit nunami sumi angerlarsimaffeqarneranut uppernarsaanik tunissavaatit. Uppernarsaat tigoriarukku paasissutissat makku allassimasussaapput.

* + Angallatip aqqa,
	+ Angallatip suussusaa
	+ Angatip radiokaldesignalia
	+ Angallatip GR-nummua
	+ Angallatip usitussusia
	+ Angallammut piginnittutut illit atit ingerlatseqatigiiffiulluunniit atia
	+ Angalltip nunamut sumut angerlarsimaffeqarneranut nalunaarsorneqarfiup ulloa qaammata ukiualu,

**3.5 Angallatip usitussutsimut uuttuutaa assilinera**

Paasissutissat angallatip usitussutsimut uuttuutaata imarisai teknikkemut tunngasuusarput, soorlu angallatip tamakkiisumik takissusaa, portussusaa, silissusaa, usitussusaa ukiorlu sananeqarfia. Angallatip usitussuusaanut uuttuut pisiffinnit pissarsiarissavat. Angallallit atoreernikoq pisiarisimagukku siuliani piginnittumut angallatip pissarsiarisinnaavat. Angallatip usisuttusaanut uuttuut pissarsiarisinnaanngikkukku uuttortaanissamut akuersissutaatilimmut uuttortartissinnaavat.

* 1. **Angallammut pisisimanermut uppernarsaat**

Angallammik pisisimaguit pisisimanermut uppernarsaat imm. 3.6-mut ilanngutissavat. Angallammut pisisimanermut uppernarsaat piginnittuuninnut utaqqiisaasumik uppernaasaatitut atorallarsinnaavat, søfartsstyrelsemiit angallativit nunami sumi angerlarsimaffeqarneranut uppernarsaataata tigunissaata tungaanut. Angallativit nunami sumi angerlarsimaffeqarneranut uppernarsaat tiguniariarukku Aalisa@nanoq.gl -mut nassiutisavat angallatimmi nunamut sumut angerlarsimaffeqarneranut nalunaarsorneranut uppernarsaat tassaavoq uppernarsaatitut atugassaq angallativit inuussutissarsiutigalugu atorsinnaaneranut Søfartsstyrelsemi nalunaarsorneqarsimanera.

* 1. Aalisarnermut atugassannik angallammik attartorsimaguit tassunga uppernarsaat ilanngutissavat.
	2. Immikkoortoq 3.8-mi aalisarnermut atortuuteqarnerit uppernarsassavat. Aalisarninni atortut immikkut ittut atussallugit pilersaaruteqaruit FAO kodeni allassimasut isumassarsiorfigisinnaavatit, taakku immikkoortoq 10-mi 11-milu takunersinnaapput, pilersaarutitillu immikkoortoq 5-mi taasinnaavatit immikkoortumilu 6-mi pilersaarutivit allaaserineri ilanngussinnaavatit.
1. **Aalisakkat aalisarumallugit qinnutigisinnaasatit**

Immikkoortoq 4-mi suut aalisarumanerlugit toqqartussavatit.

*Saarulligit, qalerallit, assagiarsuillu* ukioq naallugu aalisarsinnaavatit. Nipisanniarneq 1.aprilimiit 15. juli tungaanut ingerlasarpoq imaluunniit pisassiissutit nungunnissaasa tungaanut. Aalisarneq paggatassiissutit tunngavigalugit ingerlanneqartarpoq, imaappoq inuussutissarsiutigalugu aalisarnermut akuersissummik tunineqarsimaguit ukioq naallugu aalisarsinnaavutit, imaluunniit pisassiissutit sinerissap qanittuani avataasiorlunilu nungunnissaasa tungaanut. Malugiulli assagiarsunniarluni aalisarneq Maniitsumiit avannamut aatsaat aprilip aallaqqaataaniit aallartittarmat pisassalluu nungunnissaasa tungaanut ingerlasarluni.

**Saarullik**

Saarullimmut akuersissut tunniunneqartoq nuna tamakkerlugu atuuppoq. 2021-mi pisassiissutit uani linikimi atuarsinnaavatit: [Sinerissap qanittuani 2021-mi saarullittassat 21.000 tonsiupput - Naalakkersuisut](https://naalakkersuisut.gl/kl-GL/Naalakkersuisut/Pisut/2020/12/1412_torsk)

*Angallammut piumasaqaatit* 6 meterimiit 75BRT/120BT-tut angissusillit.

*Akuersissutip suunera:* Pisarineqarsinnaasut qummut killilernagit piffissamut killilimmut akuersissutit.

Bundgarnersorluni saarullinniarnermi umiatsiaaraq atoqqusaavoq.

**Qalerallit**

Qaleralinniarneq aqutsiveqarfinnut arfinilinnut agguataagaavoq.

Aqutsiveqarfik 47 aqutsiveqarfinnut pingasunut agguagaavoq ukuusunik:

* Upernavik GHL-47-FK
* Uummannaq GHL-47-FK
* Diskobugten GHL-47-FK

Tamaani ataasiakkaanut niuerutigineqarsinnaanngorlugit pisassiissutit atorlugit qaleralinniartoqarpoq. *Malugalugu: Tamaani angallamik qaleralinniarniaruit pisassanik pigisanik pisassiissutinillu* peqartariaqarputit. Qinnuteqarnissamut immersuiffissaq [www.sullissivik.gl](http://www.sullissivik.gl) -mi aaneqarsinnaavoq. Annertunerusumik paasisaqarusukkuit aalisa@nanoq.gl saaffiginnissinnaavutit.

*Angallammut piumasaqaatit* 6 meterimiit 19.99BRT/31,99BT imlt. 15 meteri.-tut takissusillit.

* *Akuersissutip suunera:* Pisarineqarsinnaasut qummut killilerlugit piffissamut killeqanngitsumut akuersissutit.

Qalerallit Kalaallit Nunaata sinnerani

Qaleralinnut aqutsiveqarfik siusinnerusukkut Kalaallit Nunaata sinnerani imaluunniit aqutsiveqarfik 46-tut taaneqartartoq maanna aqutsiveqarfinnut tallimanut aggorneqarsimavoq ukuusullu:

* Qaanaaq GHL-42-K
* Sisimiut-Maniitsoq GHL-48-K
* Nuuk GHL-49-K
* Paamiut-Qaqortoq GHL-50-K
* Østgrønland GHL-3-K
* *Angallammut piumasaqaatit* 6 meterimiit 75BRT/120BT-tut angissusillit.
* *Akuersissutip suunera:* Pisarineqarsinnaasut qummut killilernagit piffissamut killilimmut akuersissutit.

Taakkununnga pisassiisoqarpoq. Pisassiissutit uani linkimi takusinnaavatit: [Hellefiskekvoterne for kystnært område 46 er fastsat - Naalakkersuisut](https://naalakkersuisut.gl/da/Naalakkersuisut/Nyheder/2020/12/1012_hellefiskekvoter)

**Nipisaat**

Immikkoortoq 4.3-mi nipisanniarnissamut akuersissummik qinnuteqarsinnaavutit. Nipisanniarnissamut aqutsiveqarfiit arfineq marluupput Kujataaniit Avanaanut NAFO aqutsiveqarfiiniillutik. Ukioq pisassiissuteqarfiup iluani akuersissutinik marlunnik qinnuteqarsinnaavutit, ataaseq aqutsiveqarfik najukkanniittumut aappaalu najukkanni aqutsiveqarfiup kujammut avannamulluunniit sanilerisaa.

Aqutsiveqarfiit avannaaniit kujammut ukuupput:

* 510-K 1a tassaasut Qasigiannguit, Ilulissat, Qeqertarsuaq, Uummannaq aamma Upernavik.
* 521-K 1Ba Aasiaat
* 522-K Bb Sisimiut
* 530-K 1C Maniitsoq
* 540-K 1D Nuuk
* 550-K 1E Paamiut
* 560-K 1F Qaqortoq Narsaq aamma Nanortalik

Ukioq manna 1. august 2021 atuutilersumik Naalakkersuisut ukiuni marlunni atuuttumik 28. februar 2023 tungaanut nutaanut qinnuteqartunut matoqqatitsipput.

Nipisanniarneq 1. aprilimiit 15-julip tungaanut ammasarpoq.

Uani linkimi aqutsinissamut pilersaarutit pisassiissutillu atuarsinnaavatit: [forvaltningsplan\_stenbiderhunner\_juni30\_KAL.pdf (naalakkersuisut.gl)](https://naalakkersuisut.gl/~/media/Nanoq/Files/Attached%20Files/Fiskeri_Fangst_Landbrug/GL/2021/forvaltningsplan_stenbiderhunner_juni30_KAL.pdf)

* *Angallammut piumasaqaatit* 6 meterimiit 75BRT/120BT-tut angissusillit.
* *Akuersissutip suunera:* Pisarineqarsinnaasut qummut killilernagit piffissamut killilimmut akuersissutit.
* Bundgarnersorluni saarullinniarnermi umiatsiaaraq atoqqusaavoq.
* Nipisanniarnermi umiatsiaaraq atorneqarsinnaavoq.

**Assagiarsuit**

Immikkoortoq 4.3-mi assagiarsunnut akuersissutinut qinnuteqarsinnaavutit.

Naalakkersuisut ukiuni marlunni atuuttumik 1. januar 2021 2022-p tungaanut assagiarsunnut qinnuteqartunut nutaanut matoqqatitsipput, taamaattumik siorna assinganik akuersissutaateqarsimanngikkuit qinnuteqarsinnaanngilatit.

Ukioq kingulleq assinganik akuersissutaateqarsimaguit assagiarsunniarnissamut qinnuteqarsinnaavutit. Assagiarsunniarnissannut aqutsiveqarfinnut pingasunut qinnuteqarsinnaavutit.

sinerissap qanittuani avataasiiorluniluunniit assagiarsunniarnissamut akuersissut tunniunneqarsinnaavoq K-mik sinerissap qanittuanut atugassatut H-millu avataasiorluni assagiarsunniarnermi atugassatut nalunaaqutsikkat, taamaattumik eqqaamallugu sorlermi assagiarsunniarnissavit allannissaat.

Sinerissap qanittuani aqutsiveqarfiit arfiniliupput avataasiorlunilu aqutsiveqarfiit marluullutik.

Aqutsinissamut pilersaarut pisassiissutillu uani linkimi atuarsinnaavatit: [1903\_forvaltningsplan\_snekrabber\_kal.pdf (naalakkersuisut.gl)](https://naalakkersuisut.gl/~/media/Nanoq/Files/Attached%20Files/Fiskeri_Fangst_Landbrug/GL/2021/1903_forvaltningsplan_snekrabber_kal.pdf)

**Angallammut akuersissut K sinerissap qanittuani**

* *Angallammut piumasaqaatit* 6 meterimiit 75BRT/120BT-tut angissusillit.
* *Akuersissutip suunera:* Pisarineqarsinnaasut qummut killilernagit piffissamut killilimmut akuersissutit.

**Angallammut akuersissut H avataasiorluni**

* 75BRT/120BT-nit anginerit.

**Assagiarsunniarneq nammineq atugassanut aalisarluni**

* Nammineq atugassanik assagiarsunniarnermi akuersissuteqarnissaq piumasaqaataanngilaq, amerlanerpaamik pullatit taamaallaat pingasut atoqqusaapput.
1. **Immikkut oqaatigiumasat**

Immikkoortoq 5-mi immikkut oqaatigiumasatit allaaserisinnaavatit. Soorlu aalisarnissamut pilersaarutit qinnuteqarninnut tunngasut allaaserisinnaavatit, ilanngullugu aalisarnemi atortut suut atorlugit aalisalersaarnersutit immikkoortoq 10-mi 11-milu allattoqqapput aalisarnermi atortut suut aamma atorneqarsinnaanersut. Uani ukiuni marlunni najugaqarsimanissamut akileraartartuusimanissamullu naammassinninnginnerit tunngavigalugu immikkut akuerineqaqqullutit qinnuteqaatit tunngavilersorsinnaavat.

1. **Ilanngussat**

Immikkoortoq 6-mi uppernarsaatit qinnuteqaatinnut ilanngussatit tulleriiarlugit allattorsinaavatit aamma pilersaarutit pillugit allaaserisat uunga ilanngussinnaavatit. Aammattaaq qulaani ilanngunneqartoq checklisti takujuk tassani takusinnaavatit qinnuteqaativit immersulinnginnerani uppernarsaatit suut piareersimatissaneritit.

1. **Immikkut akuerineqaqqulluni qinnuteqarneq**

Najugaqarsimanissamut akileraartartuusimanissamullu piumasaqaatit naammassinngikkukkit inuiaqatigiinnullu kalaallinut attuumassuteqaruit Immikkoortoq 7-mi immikkut akuerineqaqqullutit qinnuteqarsinnaavutit. Aalisarnermulli akuersissutitaarumallutit qinnuteqarninni immikkortoq 1-7-mi piumasaqaatit naammassissavatit soorlu 18-29-nut ukioqarnissamut piumasaqaat aammalu angallateqarnissamut aalisarnermullu atortoqarnissamut piumasaqaatit.

1. **Immikkoortoq 8 kommunep immersugassaa**

Qinnuteqarfissaq pappiaranngorlugu immersorlugu immersuiffissami immikkoortoq 8 kommunemit immersorneqassaaq. Kommuni qulakkiissaavaa qinnuteqartutut ukiuni marlunni najugaqarnissamik akileraartartuusimanissamillu piumasaqaatit naammassisimagitit.

1. **Ilitsersuut**

Ilitsersuut qinnuteqarfissamut immersuininni iluaqutissatut suliaavoq.

Qinnuteqaatip nassiunnerani suleriutsit

Qinnuteqarfissaq *digitalimik Sullissivik.gl aqqutigalugu immersorukku* sukkanerusumik pisariinnerusumillu immersuissaatit. Qinnuteqaatip immersornerani immersuiffissami pineqartut kisiisa tunngavigissavatit. Immersuininni amigartumik immersuisimallutik qinnuteqaatit nassiuteriaraluarukku erngertumik ilisimatinneqassaatit sumi immersuinngitsoorsimanersutit.

Qinnuteqaatit nassiunniariarukku ingerlaannaq Aalisarnermut Piniarnermullu Naalakkersuisoqarfiup tigussavaa. aalisa@nanoq.gl -minngaaniit qinnuteqaativit tiguneqarsimaneranut allagartissaatit. Ullut 14-nit ingerlaneranni tunngavilersukkamik qinnuteqaatinnut akissutisissaatit.

Ilisimassavat nammineerlutit piumasaqaatit inatsisillu atuuttut malinnaavigisussaagakkit.

**Inatsisit nalunaarutillu atuuttut:**

Aalisarneq pillugu inatsisartut inatsisaat nr 21, 18. december 1996

Aalisarsinnaanermut akuersissutit pisassiissutillu pillugit Namminersorlutik Oqartussat nalunaarutaat nr. 47, 18. december 2020-meersoq

Sinerissap qanittuani qaleralinniarneq pillugu Namminersorlutik Oqartussat nalunaarutaat nr. 46, 14. december 2020-imeersoq

Saattuarniarneq pillugu Namminersorlutik Oqartussat nalunaarutaat nr. 9, 12. februar 2021-meersoq

Nipisanniarneq pillugu Namminersorlutik Oqartussat nalunaarutaat nr. 22, 22. juni 2021-mersooq

Ilinnut ilisimatititsissutitut immikkoortumi 10-mi 11-milu ilanngunneqarsimapput FAO-kodet, aalisarnermut atortut taaguutaasa allattorsimaffiat atortut taakku angallatini assigiinngitsuni atorneqartarput. (Takuuk quppernerup tullia)

**FAO koder**

Beskrivelse af FAO koder og fiskeudstyrskoder som benyttes til forskellige af fartøjstyper

|  |
| --- |
| **10. Fartøjstype** |
| **FAO kode** | **Dansk beskrivelse** | **Engelsk beskrivelse** |
| TO | Trawler | T rawler |
| TT | Hæktrawler | S tern trawler |
| TTP | H æktrawler fabriksskib | S tern trawler factory |
| SP | Notfartøj | P urse seiner |
| DB | F artøj med skrabere (muslinger) | Dredger |
| WO | Garnfartøj | T rap setter |
| WOP | F artøj der benytter tejner |  Pot wessel |
| WOX | Garnfartøj (ikke spec.) | T rap setter (nei) |
| LO | Linefartøj | L iner |
| LH | Håndlinefartøj | H andliner |
| LL | Langlinefartøj | H ongliner |
| ZO | Havundersøgelsesskib | F ishery research w. |
| HSF | Indhandlingsskib | Mother ship |
| MTS | Trawler og Notfartøj | Trawler-purse seiner |
| FX | Fiske fartøj (ikke spec.) | Fishing vessel (Not elsewhere identified) |

|  |
| --- |
| **11. Fiskeudstyr** |
| **FAO kode** | **Dansk beskrivelse** | **Grønlandsk beskrivelse** | **Engelsk beskrivelse** |
| FPN | Bundgarn | Bundgarnit | Pound Net |
| OTB | Bundtrawl, enkelt | Qalorsuit natersiutit | Bottom otter trawls |
| TBB | Bomtrawl | Saneqqamikkut qalorsuarsortut | Bottom beam trawls |
| DRB | Skrabevod/Muslingeskraber |  | Boat dredge |
| PTB | Parbundtrawl | Marlorsorluni qalorsuit | Bottom pair trawls |
| SDN | Snurrevod | Qalorsuit kaajallakkiartortitat | Boat danish seines |
| SSC | Flyvetræk |  | Boat scottish seines  |
| OTM | Flydetrawl | Qalorsuit ikerinnarsiutit | Midwater otter trawls |
| PTM | Parflydetrawl |  | Midwater pair trawls |
| PS | Snurpenot | Qalorsuit ungusissutit | With purse lines |
| GN | Garnredskaber | Qassutit | Gill nets |
| GNS | Nedgarn (sættegarn) | Qassutit kivisittakkat | Set gillnets |
| GND | Drivgarn | Qassutit tissukartittakkat | Drift gillnets |
| GTR | Toggegarn |  | Trammel nets |
| LL | Krogliner | Ningittakkat | Longlines (not specified) |
| LLS | Bundliner | Ningittakka natersiutit | Set longlines |
| LLD | Flydeliner |  | Drift longlines |
| FPO | Tejner | Pullatit | Covered pots |
| OTT | Bundtrawl; dobbelt | Qalorsuit natersiutit marloqiusat | Otter twin trawls |
| HAR | Harpunkanon | Qamutilik tuukkartalik | Harpoon |
| OTP | Bundtrawl, multiple |  | Multiple bottom otter trawls |
| FYK | Ruse | Pullatit |  |
| LTL | Trolling | Trolling | Trolling |
| LHM | Liner og pilk mekanisk, (snelle) | Ningittakkat (amuartaat) | Lines and polelines (mechanical) |

Inussiarnersumik inuulluaqqusillunga

Med venlig hilsen

Augusta Jeremiassen

E-mail: auje@nanoq.gl

Oq. toqq/Tlf. direkte +299345363